கேள்வி: கறி - "கறி" சொல் பயன்பாடு பற்றி விளக்கவும்.
பதில்: "கறி" எனும் தமிழ் சொல் ஆங்கிலத்தில் மட்டுமின்றி இன்று உலகளாவிய அளவில் பல்வேறு மொழிகளிலும் பயன்படும் ஒரு சொல்லாகும். இந்த “கறி” எனும் உணவு பதார்த்தம் தமிழர்களின் அன்றாட உணவில் பிரதான இடம் வகிப்பதாகும். இந்த “கறி” அடுப்பில் வேகவைத்து (கறியாக சமைத்து) உணவுக்காக பெறப்படுபவற்றைக் குறிக்கிறது. இவ்வாறு கறியாக சமைத்து உண்ணும் உணவு வகைகளை இரண்டு வகைகளாக வகைப்படுத்தப்படுத்தலாம். ஒன்று சைவ உணவு. மற்றொன்று அசைவ உணவு. இதில் அசைவு உணவு என்பது மாமிச உணவு வகைகளைக் குறிக்கும். அதனை "மச்சக்கறி" என அழைக்கும் வழக்கும் உள்ளது. சைவ உணவு என்பது அசைவம் அல்லாத மரம், செடி, கொடி போன்றவற்றில் இருந்து பெறப்படும் உணவு வகைகளைக் குறிக்கும். இவ்வாறு மரம், செடி, கொடி போன்றவற்றில் இருந்து கறியாக சமைத்து சாப்பிடுவதற்கு பயன்படுபவற்றையே மரக்கறிகள் என அழைக்கப்படுகின்றது. தமிழ்நாட்டில் ஒரு சமுதாயத்தினர் இந்த உணவைக் கறியமுது என்றே அழைக்கின்றனர். அதாவது அமுதத்தைப் போன்ற கறி என்பதாகும்.
கேள்வி: கறி - சங்க இலக்கியத்தில் மிளகைக் குறிப்பதற்குக் "கறி" சொல் பயன்பாடு பற்றி விளக்கவும்.
பதில்: சங்க இலக்கியத்தில் பல இடங்களில் ''கறி ''மிளகு குறிக்கப் பயன்பட்டுள்ளது. ''மிளகு'' எனுஞ்சொல் நான்குமுறை மட்டுமே வந்துள்ளது. # சந்தன மரத்தில் படரும் மிளகுக்கொடி - கறி வளர் சாந்தம் – அகநானூறு 2-6 # மிளகு பரவியுள்ள மலை - கறி இவர் சிலம்பின் – அகநானூறு 112-14 # கிரேக்கர்கள் கப்பலில் பொன்னும் பொருளும் கொண்டுவந்து மிளகை வாங்கிச் செல்லுதல் - யவனர் தந்த வினை மாண் நன்கலம் பொன்னொடு வந்து கறியொடு பெயரும் – அகநானூறு 149-10 # முரட்டுக் குரலையுடைய வயதான மானொன்று மிளகுக் கொழுந்தைத் தின்ன விரும்பாமை - அதிர் குரல் முது கலை கறி முறி முனைஇ – அகநானூறு 182-14 # பாறைமீது படர்ந்துள்ள மிளகுக்கொடி - துறுகல் நண்ணிய கறி இவர் படப்பை – அகநானூறு 272-10, # மிளகு வளரும் மலைமேல் - கறி வளர் அடுக்கத்து – நற்றிணை 151-7 # வளர்ந்த மிளகுக்கொடியில் உறங்கும் கானாங்கோழி – வாரணம் முதிர் கறி யாப்பில் துஞ்சும் நாடன் – நற்றிணை 151-7 # மிளகு வளரும் மலைமேல் - கறி வளர் அடுக்கத்து – குறுந்தொகை 90-2 # மிளகு வளரும் மலைமேல் - கறி வளர் அடுக்கத்து – குறுந்தொகை 288-1 # மிளகு வளரும் மலைமேல் - கறி வளர் சிலம்பின் – ஐங்குறுநூறு 243-1 # மிளகு வளரும் மலையில் – கறிய கல் – ஐங்குறுநூறு 246-1 # மிளகு வளரும் மலையில் - கறி வளர் சிலம்பில் – கலித்தொகை 52-17 # மிளகொடு சமைத்த சோற்றுடன் ஊன் துவையல் - ஊன் துவை கறி சோறு உண்டு – புறநானூறு 14-14 # மிளகு வளரும் மலையில் - கறி வளர் அடுக்கத்து – புறநானூறு 168-2 # வீடுகளில் குவிந்திருக்கும் மிளகு - மனைக் குவைஇய கறி மூடையால் – புறநானூறு 343-3 # மலையிலுள்ள சந்தனமும் மிளகும் - சிலம்பின் கறியொடும், சாந்தொடும் – பரிபாடல் 16-2 # கொத்தாக இருக்கும் பச்சை மிளகுத் துணர் - காய்த்துணர்ப் பசுங்கறி – மலைபடுகடாம் 521 # கொடியில் காய்த்துத் தொங்கும் மிளகுத்துணர் - கறிக் கொடிக் கருந்துணர் – திருமுருகாற்றுப்படை 309 # பலா மரத்தில் படர்ந்திருக்கும் மிளகுக்கொடிகள் - பைங்கறி நிவந்த பலவின் – சிறுபாணாற்றுப்படை 43 # மாதுளை பிளந்து வெண்ணெய்யும் மிளகும் சேர்த்து - நறுமோர் வெண்ணெயின் மாதுளத்து உருப்புற பசுங்காய்ப் போழொடு கறி கலந்து – பெரும்பாணாற்றுப்படை 307 # இஞ்சி, மஞ்சள் (மூலிகை), பச்சை மிளகும் இன்னபிறவும் - இஞ்சி மஞ்சள் பைங்கறி பிறவும் – மதுரைக் காஞ்சி 289 # மூடைமூடையாய் வந்திறங்கிய கருமிளகும் - காலின் வந்த கருங்கறி மூடையும் – பட்டினப் பாலை 186
கேள்வி: கறி - அடிப்பாகம் பற்றி விளக்கவும்.
பதில்: ஒரு மரத்தின் (அடிப்பகுதி) வேர் பகுதியில் இருந்து பெறப்படும் உணவு வகைகள் கிழங்குகள் என அழைக்கப்படுகின்றன. எடுத்துக்காட்டு: * மரவள்ளிக்கிழங்கு * உருளைக்கிழங்கு * வள்ளிக்கிழங்கு
கேள்வி: கறி - நுனிப்பகுதி பற்றி விளக்கவும்.
பதில்: இலைகளின் (கீரைகளின்) நுனிப்பகுதையை மட்டும் உணவாகக் கொள்ளும் பொழுது அவற்றை கொழுந்துவகைகள் என்றழைக்கப்படுகின்றன. எடுத்துக்காட்டு: * பூசணிக்காய் கொழுந்து * புளியங் கொழுந்து
கேள்வி: கறி - மலரும் பகுதி பற்றி நீங்கள் என்ன அறிந்துள்ளீர்கள்?
பதில்: மரத்தின் பூக்கும் பூக்களை கறியாக சமைத்து உணவாகக் கொள்ளும் பொழுது அவை பூ வகைகள் என அழைக்கப்பட்டன. எடுத்துக்காட்டு: * வாழைப்பூ (வாழைமொட்டு என்றும் அழைப்பர்) * அத்திப்பூ
கேள்வி: கறி - பூக்கள் காயானால் பற்றி தகவல் சொல்.
பதில்: இவ்வாறு மரத்தின் ஒவ்வொரு பகுதியையும் ஒவ்வொரு பெயர் கொண்டு அழைத்து வந்த நாம், மரத்தில் காய்க்கும் காய்களில், கறியாக சமைத்து உண்பதற்கு பயன்படுபவனவற்றை காய்கறி வகைகள் அல்லது காய்கறிகள் என்று வகைப்படுத்துகின்றோம்.. எடுத்துக்காட்டு: * கத்தரிக்காய் * பூசணிக்காய் * வெண்டிக்காய் (காய்கறிகள் என்பது கறியாக சமைத்து உற்கொள்ளப்பயன் படும் காய்களை மட்டுமே குறிக்கும்.)
கேள்வி: கறி - காயின் உற்பகுதி என்பது என்ன?
பதில்: செடிகளின் காய்கள் அல்லது பழங்களின் உள்ளிருக்கும் விதைகளை கறியாக சமைத்து உண்ணக்கூடியவற்றை தானியங்கள் என்றழைக்கப்பட்டன. அவற்றை தானியத்தின் பெயரோடு கறி என்று அழைக்கும் வழக்கம் உள்ளது. (இதில் அரிசியும் ஒரு தானியம் என்றாலும், அது தமிழரது பிரதான உணவாக இருப்பதால் சிலர் அதனை ஒரு தானியமாகப் பார்ப்பதில்லை அல்லது கூறுவதில்லை) எடுத்துக்காட்டு: * அவரை * பாசிப்பயறு
கேள்வி: கறி - கறி வகைகள் குறித்து விரிவாக சொல்லுங்கள்.
பதில்: * குழப்பு, சாம்பார் * கூட்டுக்கறி, பிரட்டல், மசியல் * கீரை * பருப்பு * வறை * பாற்கறி * வதக்கிய கறி